Avengers: Infinity Warin ja Avengers: Endgamen tuotanto
Kehitys > Käsikirjoitus

Markus ja McFeely aloittivat käsikirjoitustyönsä Civil Warin kuvausten aikana. McFeely sanoi, että ”Heti kun kuvaukset alkavat, meillä ei ole paljon mitä tehdä seuraavat kuusi tuntia. Menemme toimistoon, luemme sarjakuvia, kirjoitamme ideat ylös, laitamme kaiken seinälle ja vain toteamme ’Nämä kaikki hahmot meillä voisi olla.’” Markus lisäsi tähän ”Lähetimme kirjaimellisesti 60 sivua toisiinsa liittymättömiä ideioita. Vähän niin kuin ’Tässä olisi asioita, joita tässä järjettömässä elokuvassa voisi tapahtua.’ Sitten tulimme Atlantasta takaisin ja jaoimme kaikille kopion [dokumentistä] ja he olisivat ympäröineet, ’Tämä on siistä, tämä on järjetöntä, ei meillä ole lupaa tehdä tuollaista,’ ja siitä kokosimme sen yhteen hyvin hitaasti.” Tammikuussa 2017 kaksikko oli alkanut käsikirjoittaa ensimmäistä elokuvaa. Heinäkuussa he työstivät jo kolmatta luonnosta Infinity Warin käsikirjoitukselle ja toista sen jatko-osalle. Markus kommentoi niihin käytettävää kuvausaikaa sanomalla ”Minä tahansa annettuna päivänä, työstät vain yhtä, mutta se ei tarkoita, ettet toisella viikolla työstäisi toistakin.” Lokakuussa Eric Pearson, yksi Thor: Ragnarökin käsikirjoittajista, lensi Ragnarökin kuvauspaikalta Australiasta Atlantaan avustamaan Markusia ja McFeelya. Koska Pearson oli aiemmin työskennellyt myös muun muassa MCU-televisiosarjan Agent Carter parissa, hän tunsi, että ”he tunsivat olonsa mukavaksi, kun tulin mukaan, ja milloin ikinä he työstivätkään [yhtä elokuvista], minä tavallaan pidin yllä toisen elokuvan etenemistä.”
Russot sekä Markus ja McFeely paljastivat myös ”keskustelevansa muiden kolmannen vaiheen elokuvien ohjaajien ja käsikirjoittajien kanssa lähes viikoittain” varmistaakseen, että ”kaikki asettuu oikein.” Mainostaessaan Doctor Strangea ohjaaja Scott Derrickson selitti, että johtuen läheisistä väleistään Feigeen ja Joe Russoon hänet pidetään tietoisena siitä, millä tavoin Tohtori Outoa tullaan käyttämään Avengers-elokuvissa. Hän kertoi keskustelleensa Joen kanssa molempien Avengers-elokuvien juonesta ”Marvelin miestenhuoneen ulkopuolella” ja antaneensa heille muistiinpanoja, sanoen, ”tämän takia se on hyvä, tämä on juuri se miten se tehdään... [ja] ei, tämän takia se ei ikinä toimi...” Seuraavan kuukauden aikana, James Gunn, Guardians of the Galaxy -elokuvien ohjaaja ja käsikirjoittaja, ilmoitti olevansa mukana projektissa vastaavana tuottajana ja sanoi työskennelleensä Russojen, Marvelin ja Feigen kanssa ”varmistaakseen, että kukin [Infinity Warissa] oleva hahmo, jonka kanssa olen tekemisissä käsitellään hyvin ja ovat yhtä hauskoja, rehellisiä ja aitoja kuin heidän pitääkin.”  Gunn ”ajatteli vähintään yhtä hysteeristä riffiä” Vartijoille ja Markusin mukaan myös valitsi näiden ensimmäisen kohtauksen laulun, The Spinnersin ”The Rubberband Man”. Gunn antoi myös ajatuksensa Tähtilordista, jonka Markus ja McFeely toteuttivat. Gunn ja näyttelijä Chris Pratt olivat tunteneet, ettei hahmo muuttaisi tarinakokonaisuutta. McFeely tunsi, että se ”oli hyvä esimerkki siitä, miten tuollainen huolenpito oli bonusta meille.” Thor: Ragnarökin ohjaaja Taika Waititi tuotiin mukaan konsultoimaan Markusta ja McFeelyä, ja varmistamaan, että Thorin luonne Ragnarökistä säilyy ennallaan. Eric Pearsonin osallistuminen auttoi säilyttämään tämän jatkuvuuden.
Julkistamisen jälkeen Feige puhui myös elokuvan laajuudesta ja mahdollisuudesta laittaa Marvel Televisionin Netflix-sarjan The Defenders hahmot esiintymään siinä, ja Krysten Ritter, joka näyttelee Jessica Jonesia hahmon nimikkosarjassa, ilmaisi olevansa kiinnostunut mahdollisuudesta esiintyä elokuvassa. Joulukuussa Anthony Russo ilmoitti sen olevan ”monimutkaista” sarjan tarinankerronnan luonteen vuoksi ja siksi, että Marvel Studios ja Marvel Television ovat erillisessä valvonnassa. Veljekset sanoivat myöhemmin, että televisiohahmojen lisääminen elokuvaan oli ”käytännöllisesti mahdotonta”. Joe lisäsi, ”Työmme on keskittyä Marvelin elokuvamaailmaan ja tarjota tyydyttävä loppuhuipennus.”
Joe korosti laajuutta, sanomalla että yleisö ”ei tule pettymään hahmojen määrän suhteen” ja lisäsi, että heillä oli hahmoluettelossa näytettynä kaikki aiemmin esitellyt ja käytettävissä olevat hahmot, ”jotain 67 hahmoa.” Hahmot valittiin luomistiimin henkilökohtaisten vaatimusten mukaan, niin kauan kuin ”valinnat tuntuvat orgaanisilta tarinankerronnan suhteen, ja oikeastaan, on hahmot myös rakennettava tavalla, jolla niiden tarvitsee siellä olla”. Joe lisäsi, että elokuvissa olisi paljon odottamattomia hahmoja, kuten sellaisia, jotka tehneet aiemmin pienet esiintymiset ja ”tuodaan konkreettisesti esiin”. McFeely kutsui Civil Warin kirjoittamista ”kävelyksi puistoon” verrattuna näihin elokuviin. Hän huomautti, että käsikirjoituksissa oli kohtauksia hahmoille, joiden näyttelijöitä ei ollut vielä valittu. Joe Russo selitti laajemmin tarinan luomista niin monilla hahmoilla, ja sanoi toivovansa keskittyä ”kouralliseen” hahmoja ja saada tarina rakentumaan hahmojen tunteellisten tarinaosioiden ympärille, monien muiden hahmojen kanssa, joilla on avustavat roolit. Hän myös lisäsi Civil Warin hahmomäärän valmistelleen veljekset ”käsittelemään kolminkertaista hahmojen määrää Infinity Wariin”, ja että hahmojen keskiö vaihtelisi kahden elokuvan välillä. Gunn kommentoi Galaksin Vartijoiden roolia elokuvissa sanomalla, että vaikka ne ovat pääosin Avengers-elokuvia, Vartijat ovat ”osa Thanoksen tarinaa, joten he ovat siellä. Ja he eivät ole vain suuri, mutta merkittävä osa sitä.” Russot halusivat ”vahvan linjan” The Return of the First Avengeristä Civil Wariin, ja ajan myötä myös Infinity War -elokuviin, sanoen ”Näimme [Civil Warin] asetelmana Infinity Warin näyttämölle, mistä kaikki alkoi ja missä oloissa kaikki ovat mukana.” Joe Russo kuvaili konseptia ”Marvel-universumiksi [yhdistymässä] taisteluun maailman ja koko universumin suurinta koskaan näkemäänne uhkaa vastaan”, heidän lähestyessä Infinity Warin kosmisia elementtejä ”samalla kiihkeydellä kuin miten olemme maanpäällisemmille elokuvilleen The Return of the First Avenger ja Civil War. Vaikka he eivät voinet tuoda naturalismia siihen, elokuvan science fiction -luonteen vuoksi, he halusivat elokuviin psykologista realismia. Anthony lisäsi, että Infinity War käsittelee ”kohtalon teemoja ja sen merkitystä, mitä on olla sankari.” Feige totesi elokuvien tulkitsevan tulevaisuuteen ja henkilökohtaisiin pelkoihin liittyviä näkyjä, joita Kostajat kokivat Age of Ultronissa. Anthony kuvaili elokuvien tyylilajia ainutlaatuiseksi, koska ne olivat sulauttamassa yhteen kaikkien elokuvia ennen esiintyneiden yksittäisten hahmojen omia sarjoja, ja veljeksille oli tärkeää tehdä elokuvista toisistaankin erilaiset, erilaisilla sävyillä ja erilaisilla tarinankerronnoilla.
| 0 | 1 | 2 |
| --- | --- | --- |
| ” | On vielä joitain kysymyksiä: Mitä [Kostajat] aikovat tehdä?, ja kaikki nämä muut asiat. Mutta jos olisit pysäyttänyt hänet ennen sormien napsautusta, tai neljän kiven kera, se on todella vain taukonappula. Sitä on todella meneillä, ’Mitä hän aikoo tehdä?’ ’Aikooko sankarisi lakata roikkumasta kallionjyrkänteellä?’ Ja halusimme yhä varmemmin sanoa ’Kyllä, niin tapahtuu. Hyväksykää se.’ sen lopussa, sen sijaan, että pilailisimme. | ” |
– Käsikirjoittaja Christopher Markus Infinity Warin lopetuksesta, jossa Thanos saa kaikki Ikuisuuskivet ja tuhoaa puolet maailmankaikkeudesta.. 
Infinity War sijoittuu noin kaksi vuotta Civil Warin jälkeiseen aikaan. Russot sijoittivat ”kaiken perustuen siihen milloin edellinen elokuva julkaistiin.” Starlinin Ikuisuuden rautahanskan lisäksi Markus ja McFeely lainasivat elementtejä myös Jonathan Hickmanin sarjakuvasta Infinity (2013). Infinity War muotoiltiin 1990-luvun tyyliseksi ryöstöelokuvaksi, veljesten katsoessa useita elokuvia ”joilla oli ryöstötyylistä energiaa” niin kuin Infinity Warilla ”oli sellainen energia, että pahis oli yhden askeleen sankareiden edellä”, Thanoksen ”murskatessa ja tarttuessa” saadakseen kaikki Ikuisuuskivet. Elokuvat Vaarojen laakso ja Mieletön juttu toimivat veljeksille elokuvan inspiraationa.
Hahmojen suuren määrän käsittelemiseksi heidät jaettiin Infinity Warin alussa pienempiin ryhmiin, Anthonyn kutsuessa elokuvaa supersankareiden Nashvilleksi. ”Se on kaiken kokoamista yhdeksi tarinaksi – kaikkien. Voit tehdä loppuhuipentuman ilman kaikkia”. Rautamiehen ryhmään kuuluivat Hämähäkkimies, Tohtori Outo, Tähtilordi, Gamora, Drax ja Mantis sekä alun perin myös Bruce Banner ja Wong. Thor ja Galaksin Vartijat jakaantuivat kahteen ryhmään, joista toiseen jäivät Thorin lisäksi vain Rocket ja Groot, Gamoran päätyessä myöhemmin Thanoksen seuraan. Wanda Maximoff ja Vision liittyivät Bannerin, Bucky Barnesin, Haukan, Kapteeni Amerikan, Mustan Lesken, Mustan Pantterin ja Sotakoneen seuraan. Markus huomautti, että he kävivät useita keskusteluja hahmojen liittämisestä samaan seuraan ja aiemmin tuttujen tai uusien suhteiden syventymistä. Hän lisäsi myös, että uudet suhteet ”säilyttävät kaiken ensi kertojen tunnetason. Kun taas mikäli olet nähnyt heidät aiemmin ja nyt he ovat jälleen yhdessä, mutta paljon vaikeammissa tilanteissa, voit todella päästä heidän suhteensa lihaan. Joten me tavallaan toimme hetkeksi esiin värähtelyä kahden navan välille.”
Rautamiehen näyttelijä Robert Downey Jr. kertoi Rautamiehen ryhmittymisestä, että oli halu ”pitää tiedeveljet [Stark/Banner -suhde] elossa”, vaikka Bannerilla oli oma matkansa, sekä laajentaa Stark-/Parker-suhdetta. McFeely lisäsi, että Strange ja Stark laitettiin samaan seuraan, koska he ”miehittivät samanlaisia avaruuksia omissa universumeissaan ihmisinä, joilla oli visio, mutta myös itsetunto. Yleensä he ovat huoneen älykkäin kaveri, joten mitä tapahtuu, jos on huoneessa toisen samanlaisen kanssa?” Mutta tehdäkseen molemmista hahmoista erilaiset Markus ja McFeely keskittyivät Starkin jo valmiiksi rakennettuun tarinaan, jonka vuoksi hän päättää kohdata Thanoksen, kun taas Strangella on vastentahtoisempi asenne. Ja ajan myötä Tähtilordin lisääminen antoi ”väriä”, koska Tähtilordi ”kuvittelee olevansa huoneen älykkäin kaveri ... vaikka ei ole.” Käsikirjoittajien mukaan Thor edellytti suurimpia muutoksia käsikirjoituksiin. McFeely huomautti, että ”Thorin oli alun perin tarkoitus olla Vartijoille suorapuheinen mies”, mutta hänen kohtauksensa oli ”laitettu uuteen uskoon” Hemsworthin selitettyä suunta, johon hahmo oli mennyt Ragnarökissä, ”jotta se mukautuisi huvittavampaan herkkyyteen.” Rocketin ja Grootin erottaminen Thorin seuraan teki heistä McFeelyn mukaan ”iloisen ryhmän”. Markus lisäsi Rocketin  olleen alun perin mukana muissakin osissa, mutta päätyneen alun perin Thorin seuraan, koska hän ”on niin voimakas, että on hauskaa laittaa Rocket hänen seuraansa. Rocketilla ei näytä olevan antaa paljon apua Thorille, mutta se tuo Rocketissa esiin asioita, joita et olisi odottanut.” Wandan ja Visionin välisen suhteen uskottiin olleen ”rakentumassa ja kukoistamassa” Civil Warin tapahtumista asti.
Markus puhui myös kuinka hän ja McFeely käsittelivät Thanosta, hahmoa, jonka katsojat tiesivät olevan näiden elokuvien uhka, ainakin näihin elokuviin asti, ja jolla oli vähän kohtauksia ja ruutuaikaa paljastaa taustansa ja motivaationsa. Hän sanoi ”Meillä ei ole mitään yllätyksiä [hänen esittelyynsä]... Voitte luottaa siihen, että hänellä on monta kohtausta, jossa valitsemme häntä paljon [ensimmäisen elokuvan] alussa”. McFeelyn lisäsi, että ”On velvollisuutemme antaa hänelle todellinen tarina, todelliset panokset, todellinen persoonallisuus ja todellinen näkökulma.” Käsikirjoittajat välttelivät sarjakuvatarinaa, jossa Thanos yritti tehdä vaikutuksen Kuoleman naispuoliseen henkilöitymään, ja sen sijaan laittoivat hänet Gamoran seuraan, koska heillä oli ”pitkä historia, jota halusimme tutkia” ja joka lisäisi kerroksia Thanokselle estääkseen tätä tulemasta ”isoksi viiksiä kiertäväksi pahikseksi, joka havittelee vain äärimmäistä voimaa vallatakseen maailman ja noustakseen valtaistuimeen”. Kuoleman tarinan välttäminen siirsi pois Whedonin käyttämän vihjauksen The Avengersistä, missä Thanos tunsi Kostajien haastamisen olevan kuoleman kosiskelua. Vaikka vihjaus oli epäselvä, Whedon tunsi, että lisäämällä Thanoksen hän ei tiennyt mitä tehdä hänelle ja ”tavallaan ripusti [Thanoksen] ulos kuivumaan”. Whedon lisäsi, että ”Rakastan Thanosta. Rakastan hänen apokalyptistä näkemystään, hänen rakkaussuhdettaan kuolemaan. Rakastan hänen voimaansa. Mutta en todella ymmärrä sitä.” Whedon nautti lähestymisestään käsikirjoittajien kanssa, ja Russot ottivat Infinity Warin vastuulleen, antaen Thanokselle ”oikean näkökulman ja [saaden] hänet tuntemaan itsensä oikeamieliseksi”, koska Kuoleman tarina ”ei ollut konsepti, jota välttämättä kääntää”.
Toisin kuin Infinity War, toinen elokuva olisi kokonaan alkuperäinen, eikä ottaisi inspiraatiota sarjakuvista. Joe Russo selitti, ”Luulen, että olemme hyvin tuoreella alueella Avengers 4:n kohdalla. Jos se jotain on, niin mielenkiintoista, että menee takaisin ja katsoo joitain Marvel-elokuvia ja näkee ne erilaisten linssien läpi. Mutta en keksi yhtään sarjakuvaa, jolla voisi olla arvoa” antaa perustusta elokuvan tarinalle. Joe Russo kuvaili toista elokuvaa ”ennemmän eeppiseksi seikkailuksi klassisella tavalla, valtavien tunteellisten panosten kera.” Hope van Dyne / Ampiainen sekä Carol Danvers / Kapteeni Ihme esiintyvät kumpikin vain jatko-osassa, jotta heidän ensiesiintymisensä säästyisivät elokuviin Ant-Man and the Wasp ja Captain Marvel, jotka saisivat ensi-iltansa Infinity Warin jälkeen. Muista hahmoista Haukansilmä ja Muurahaismies jätettiin pois Infinity Warista ”tietynlaisen tarinavalinnan” vuoksi. Joe Russo sanoi, että “meillä on todella mielenkiintoinen tarina näille molemmille hahmoille ja osa tuosta tarinasta vaati heidät olemaan kotiarestissa [Infinity Warin] ajan.” Russot paljastivat myös, että vaikka Liv Tylerin ja Jaimie Alexanderin aiemmin näyttelemät Betty Ross ja Sif eivät esiinny Infinity Warissa, elokuvan tapahtumat aiheuttivat heidän molempien kuolemat.